كل حاجة بدأت كلعبة. وندي وبيتر كانوا في River Park. كانوا بيتفرجوا على المراكب في النهر وزاروا حديقة الحيوان. لعبوا على الزحاليق والمراجيح. اتفرجوا على الدوارة بس مكانش معاهم فلوس يركبوا. كلوا السندوتشات بتاعتهم على ترابيزة البيكنيك. فجأة وندي قامت واقفة.
"عرفت نعمل ايه،" قالت. "بصوا على كل الزبالة اللي تحت الترابيزات. يلا نلمها."
فراحوا لاموا الورق والعلب والصناديق الفاضية. حطوهم في الصناديق الخضرا المكتوب عليها "زبالة". كلب بيتر ستوبي مسك شوية ورق وجري بيهم. بيتر ناداه يرجع وخد منه الورق. بعدين علموا ستوبي يشيل الزبالة معاهم. حطوها في الصناديق. اشتغلوا لحد ما مبقاش فيه زبالة خالص في منطقة البيكنيك.
تاني يوم صحابهم ماريو واندي جم معاهم البارك. ساعدوهم ينضفوا منطقة البيكنيك تاني. بعدين جريوا في كل حتة في البارك يدوروا على زبالة. حاولوا يشوفوا مين هيلاقي اكتر. بعد كده، بقت لعبة بيلعبوها كل ما ييجوا البارك.
يوم من الايام، راجل جه ومعاه كاميرا. بص على اللي بيعملوه. طلب يصورلهم صورة. بعدين ودّاهم كلهم يركبوا الدوارة ببلاش، حتى ستوبي. تاني يوم صورتهم طلعت في الجرنان. كان مكتوب "خمس شيالين زبالة في River Park". بعد كده كل صحابهم عايزين يبقوا شيالين زبالة. كانت دي بداية نادي بقى نموذج للناس تقلده.
ليه وندي وبيتر راحوا البارك في الأول؟
علشان يتبسطوا. علشان يرموا ورق. علشان يفضوا صناديق الزبالة. علشان يركبوا الدوارة.